14.12.2006 18:10   Juhul kui arvestada ka vahendeid, mida võib kasutada ka pärast 2007. aasta lõppu, ulatub eelarve ligi 127 miljardi euroni, vahendas Reuters.    Kulutused vaeste regioonide abistamisele, haridusele ja teadus- ning arendustegevusele suurenevad lõppeva aastaga võrreldes üle 15% ligi 55 miljardi euroni, mis peaks kaasa aitama ühenduse majandusarengule.    Suurimaks kuluartikliks on aga endiselt ühine põllumajanduspoliitika  (CAP), millele läheb 56,3 miljardit eurot. Suurbritannia juhtimisel on mitmed riigid nõudnud põllumajandussubsiidiumite kärpimist, kuid neist enim kasu saav Prantsusmaa on reformikavad tõrjunud.    ELi administratsioonile on eelarves ette nähtud 6,9 miljardit, välisabile 6,8 miljardit ja  sisejulgeolekule 1,2 miljardit eurot.    Eelarve moodustab hinnanguliselt 0,99% ELi järgmise aasta sisemajanduse kogutoodangust.